กรมคุมประพฤติเปิดสถิติคดีเมาแล้วขับสะสม 5 วัน รวมกว่า 5,800 คดี
นายวีระกิตติ์ หาญปริพรรณ์ อธิบดีกรมคุมประพฤติ เปิดเผยถึงสถิติคดีที่ศาลสั่งคุมความประพฤติในวันที่15 เมษายน 2566 วันที่ 5 ของ 7 วันอันตราย มีทั้งสิ้น 2,435 คดี เป็นคดีขับรถขณะเมาสุรา 2,407 คดี เพิ่มขึ้น จำนวน 459  คดี  หรือร้อยละ 23.56  เมื่อเทียบกับช่วงเดียวกันปีที่ผ่านมา คดีขับเสพ 28 คดี โดยจังหวัดที่มีสถิติคดีเมาขับยอดสะสม 5 วัน ได้แก่ อันดับหนึ่ง กรุงเทพมหานคร 384 คดี จังหวัดนนทบุรี333 คดี และจังหวัดร้อยเอ็ด 331 คดี สำหรับยอดสะสม 5 วันของ 7 วันอันตราย ตั้งแต่วันที่ 11-15 เมษายน 2566 ทั้งหมดจำนวน 6,116  คดีแบ่งเป็น คดีขับรถขณะเมาสุรา 5,869 คดี คิดเป็นร้อยละ 95 คดีขับเสพ 223 คดีดีขับรถประมาท 23 คดีคดีขับซิ่ง  1 คดีอธิบดีกรมคุมประพฤติกล่าวเพิ่มเติมว่า สำนักงานคุมประพฤติทั่วประเทศได้จัดกิจกรรมสนับสนุนการปฏิบัติงานของเจ้าหน้าที่ในการให้บริการประชาชน ณ จุดบริการประชาชน ด่านตรวจค้น และด่านชุมชนจำนวน 90 จุด โดยมีอาสาสมัครคุมประพฤติ เครือข่ายยุติธรรมชุมชน ผู้ถูกคุมความประพฤติ ประชาชนและภาคีเครือข่าย จำนวนทั้งสิ้น 1,406 คน เข้าร่วมกิจกรรม รณรงค์ประชาสัมพันธ์การขับขี่ปลอดภัยตรวจเยี่ยมด่านบริการประชาชน แจกแผ่นพับประชาสัมพันธ์ แจกน้ำดื่ม และอำนวยความสะดวกการจราจรทางถนน เพื่อให้ประชาชนเดินทางอย่างปลอดภัย